《书所见》
元代·方回

春风元在眼，雪定不难消。
冻杞垂红子，晴{外麦右牟}动绿苗。
行人相叫唤，旅雁忽惊飘。
古柱镌年号，承平旧石桥。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。